Rangers i kjempetrøbbel etter nytt tap
Rangers tapte 0-1 natt til torsdag i den fjerde sluttspillkampen mot Capitals. Også i den første og den tredje kampen ble det tap for New York-laget, som nå er nødt til å vinne alle de tre siste oppgjørende mot Capitals for å komme seg videre til samifinalen i Stanley Cup. New York Rangers kom best i gang i kampen med Derick Brassards 1-0-scoring seks minutter ut i andre periode. Men hjemmelaget kom voldsomt tilbake i Verizon Center. Først utlignet André Burakovsky 16 minutter ut i andre periode, før samme mann avgjorde kampen med sitt andre mål kun 24 sekunder inn i tredje periode. Begge Burakovskys scoringer kom etter at Rangers rotet bort pucken i farlig sone. På den siste scoringen var ingen andre Capitals-spillere borti pucken enn Burakovsky selv. Rangers fikk en gylden mulighet til å utligne åtte minutter ut i siste periode, da laget fikk straffe. Men Carl Hagelin klarte ikke å overliste Capitals suverene sisteskanse Braden Holteby. Det ble ikke flere mål i kampen, og Rangers er nå virkelig bakpå i kampen om en semifinaleplass. Capitals leder 3-1 i kamper, og kan knuse Rangers' finaledrøm allerede natt til lørdag. Da møtes lagene i Madison Square Gardens. Men Capitals-seier der, er laget videre til semifinalen. Vinner Rangers, møtes lagene igjen i Washingston D.C. natt til mandag. Men Rangers-seier også der, avgjøres alt i New York natt til torsdag i neste uke. Mats Zuccarello er skadet og spiller i hvert fall ikke i sluttspillserien mot Capitals. Han er ute på ubestemt tid etter å ha blitt truffet i hodet av en puck i den siste kampen mot Pittsburgh Pengiuns i kvartfinalen.
Washingston Capitals ble nok en gang for sterke for et Zucca-løst New York Rangers. Allerede natt til lørdag kan finaledrømmen vært knust.